පසුගියදා ජපානයේ ටෝකියෝ නුවර පැවැති ලෝක ශූරතා මේස පන්දු තරගාවලියට එක්වු ශ්‍රී ලංකා කණ්ඩායම නියෝජනය කිරීමට ද ඇයට අවස්ථාව උදාවිය.ලෝක ශූරතා මේස පන්දු තරගාවලියකට ශ්‍රී ලංකා ජාතික කාන්තා කණ්ඩායම නියෝජනය කරමින් පළමු වරට එක්වු ඇය වර්තමානයේ අවු.15න් පහළ ශ්‍රී ලංකා මේස පන්දු කාන්තා ශ්‍රේණිගත කිරීම්වල තෙවැනි ස්ථානයත්, 18න් පහළ ශ්‍රේණිගත කිරීම්වල දෙවැනි ස්ථානයත් හිමිකර ගෙන සිටී.විවෘත කාන්තා මේස පන්දු ජාතික කණ්ඩායමේ තෙවැනි ස්ථානයේ ක්‍රීඩිකාව වන්නේද හංසනීය.වසර 2011දී ඕස්ට්‍රියාවේ පැවැති වර්ල්ඩ් හෝප් චැම්පියන්ස් තරගාවලියේ දී හත්වැනි ස්ථානයත්, 2012 වසරේ ස්වීඩනයේ පැවැති තරගාවලියේ 17වැනි ස්ථානය දිනාගැනීමට හංසනී සමත්වුවාය.තම පාසල හා රට වෙනුවෙන් ජයග්‍රහණ ලබාදීම තම අරමුණ වන බවත්, තමා ජාත්‍යන්තර තලයට ගෙන ඒමට කැපවුණු දෙමාපියන් හා පුහුණුකරුවන්ට මෙන්ම පාසලේ ගුරුවරුන්ට තම ස්තුතිය පුද කරන බවත් ඇය පවසයි..